**Кандидати страни држављани**

Кандидат који је страни држављанин може се уписати на прву годину студија под истим условима као и држављанин Републике Србије.

Пријављивање и упис кандидата у прву годину студија, одвијаће се према одредбама конкурса за упис студената у прву годину основних и интегрисаних студија на високошколским установама чији је оснивач Република за школску 2023/24 годину, према динамици и конкурсним роковима утврђеним у конкурсу.

Кандидат страни држављанин, уз предвиђену документацију подноси и:

- решење о нострификацији средњошколских исправа или потврда да је поступак нострификације започет (нострификацију и еквиваленцију врши Министарство просвете, Агенција за квалификације, Мајке Јевросиме 51, Београд) - за кандидате који су стекли стране средњошколске исправе или завршили програм међунарoдне матуре. Ови кандидати морају имати и преведена сведочанства и диплому, од стране судског тумача, као и систем оцењивања за стечено средњошколско образовање - за кандидате који су стекли стране средњошколске исправе или завршили програм међунарoдне матуре

- доказ да су здравствено осигурани за школску годину коју уписују

- сертификат о знању српског језика (средњи ниво).

Уз пријаву и документацију предвиђену конкурсом, ови кандидати подносе и фотокопију пасоша и извод из матичне књиге рођених

**Напомена**: У пријавном листу у предвиђено поље треба уписати број пасоша.